**REPORTAŽA - GUMI GUMI**

R: Dobar dan! Danas ćemo u našem studiju govoriti o bolestima koje pogađaju ljude, mlade ili starije.

U goste nam dolazi djevojčica Marina koja će nam reći nešto o svom životu.

R: Dobar dan, Marina! Recite nam koliko imate godina?

M: Dobar dan. Imam 13 godina.

R: Imate li braće ili sestara?

M: Da, imam brata koji se zove Marko.

R: Imate li simpatiju?

M: Pa da, imam, zove se Nikola.

R: Možete li nam reći kako se zove bolest koja vas je zadesila?

M: Da, mogu. Zove se leukemija.

R: Kako ste se osjećali u društvu prijatelja ili rodbine nakon što ste saznali da bolujete od leukemije?

M: Pa, prvo sam se sramila i bilo me strah izaći pred goste i prijatelje, čak i pred roditelje. Ponekad sam se osjećala izdano od strane roditelja jer su gostima pričali o mojoj bolesti, o mojem gubitku kose. Zbog toga sam većinu vremena provodila u svojoj sobi da me nitko ne gleda. Osjećala sam se manje vrijednom, iako sam u dubini duše znala da mi roditelji žele samo pomoći.

R: Kako ste se osjećali kad ste počeli gubiti kosu?

M: Osjećala sam se izgubljeno, mislila sam da će me svi ismijavati i da se nitko neće htjeti družiti sa mnom.

R: Bili ste neko vrijeme u bolnici, kako ste se osjećali kada ste se vratili kući?

M: Osjećala sam se izolirano, nisam se vidjela u društvu svojih prijatelja. U bolnici sam se družila s djecom mojih godina koji su bili isto bolesni kao i ja. Lakše mi je bilo u bolnici jer tamo su bila djeca koja su me shvaćala kao i ja njih, dok izvan bolnice nitko tko ne prođe tako nešto ne može u potpunosti shvatiti kako je čovjeku kad nosi takav teret.

R: Kakav je odnos s prijateljima danas?

M: Danas je sve puno bolje, prijatelji mi nikad nisu okrenuli leđa, već su to bile moje crne misli.

Družim se s prijateljima, puno razgovaramo, igramo gumi-gumi i volim Nikolu.

R: Marina, hvala Vam što ste nam došli u goste i ispričali nam svoju životu priču.

M: Hvala Vama! Doviđenja!

R: Doviđenja!

IZRADILI:

Filip Škvorc

Nick Ocvirek

Dino Đurek

Kristijan Strahonja

Fabijan Krivak

David Špoljar

Doroteja Barušić